Dogvila
"Dogvila" (angļu: Dogville) ir 2003. gada eksperimentāla drāmas filma, kuras režisors un scenārija autors ir Larss fon Trīrs. Filmā galvenās lomas attēlo Nikola Kidmena, Lorēna Bekola, Pols Betanijs, Kloē Seviņī, Stellans Skašgords, Udo Kīrs, Bens Gazara, Patrīcija Klārksone, Filips Beikers Hols un Džeimss Kāns. Filmas darbība notiek teātra skatuvei līdzīgā, minimālā vidē. Bēgot no gangsteriem, Greisa (Kidmena) veic smagu darbu apmaiņā pret patvērumu mazā pilsētā Dogvilā, Kolorādo štatā. Filmas sižets ir iedalīts deviņās nodaļās un prologā. Filma sacentās par Zelta palmas zaru 2003. gada Kannu kinofestivālā. "Dogvila" ir pirmā no fon Trīra nepabeigtās "ASV – iespēju zeme" ("USA – Land of Opportunities") triloģijas. "Dogvila" saņēma atšķirīgus kritiķu viedokļus. Daži filmu uzskata par pretenciozu un aizskarošu, savukārt citi filmu sauc par šedevru. 2016. gada BBC 100 labāko 21. gadsimta filmu sarakstā "Dogvila" ierindojās 76. vietā.